পোর্টসমাথ ফুটবল ক্লাব
পোর্টসমাথ ফুটবল ক্লাব (ইংরেজি: Portsmouth Football Club; এছাড়াও পোর্টসমাথ এফসি অথবা শুধুমাত্র পোর্টসমাথ নামে পরিচিত) হচ্ছে পোর্টসমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৯৮ সালের ৫ই এপ্রিল তারিখে প্রতিষ্ঠিত হয়েছে। পোর্টসমাথ এফসি তাদের সকল হোম ম্যাচ পোর্টসমাথের ফ্র্যাটন পার্কে খেলে থাকে; যার ধারণক্ষমতা হচ্ছে ২০,৬২০। বর্তমানে এই ক্লাবের ম্যানেজারের দায়িত্ব পালন করছেন জন মুসিনিয়ো এবং সভাপতির দায়িত্ব পালন করছেন মাইকেল ইজনার। বর্তমানে ইংরেজ মধ্যমাঠের খেলোয়াড় মারলন প্যাক এই ক্লাবের অধিনায়কের দায়িত্ব পালন করছেন। ঘরোয়া ফুটবলে, পোর্টসমাথ এফসি এপর্যন্ত ১১টি শিরোপা জয়লাভ করেছে; যার মধ্যে ২টি প্রিমিয়ার লিগ, ১টি ইএফএল চ্যাম্পিয়নশিপ, ২টি এফএ কাপ এবং ১টি এফএ কমিউনিটি শিল্ড শিরোপা রয়েছে।